
BIROUL  PERMANENT  

AL

Vă înaintăm, alăturat, RAPORTUL asupra proiectului de Lege pentru completarea art.4 alin.(1) din Ordonanţa de urgenţă a Guvernului nr.85/2008 privind stimularea investiţiilor, trimis, spre dezbatere în fond, cu adresa PL-x 84 din 16 martie 2010, înregistrată sub nr. 21/83 din  17 martie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.

RAPORT

asupra proiectului de Lege pentru completarea art.4 alin.(1) din 
Ordonanţa de urgenţă a Guvernului nr.85/2008 privind stimularea investiţiilor
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată spre dezbatere, în fond, cu proiectul de Lege pentru completarea art.4 alin.(1) din Ordonanţa de urgenţă a Guvernului nr.85/2008 privind stimularea investiţiilor, trimis cu adresa PL-x 84 din 16 martie 2010, înregistrată sub nr. 21/83 din  17 martie 2010.    
Conform prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 8 martie 2010.

Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.1036 din  16 septembrie 2009.

Guvernul, prin punctul de vedere transmis cu adresa nr. 2650 din 20 octombrie 2009, susţine adoptarea acestei iniţiative legislative. 

Comisia juridică, de disciplină şi imunităţi a avizat favorabil proiectul de lege, conform avizului            nr. 31/176 din 13 aprilie 2010. 

Comisia pentru buget, finanţe şi bănci a avizat favorabil iniţiativa legislativă, conform avizului                     nr. 22/116 din 31 martie 2010. 

Comisia pentru industrii şi servicii a avizat favorabil proiectul de lege în forma adoptată de Senat, conform avizului nr. 23/64 din 24 martie 2010. 

Proiectul de lege supus dezbaterii are ca obiect de reglementare completarea alin.(1) al art.4 din Ordonanţa de urgenţă a Guvernului nr.85/2008 privind stimularea investiţiilor, aprobată prin Legea nr.78/2009, prin adăugarea a două noi domenii de activitate pentru care se vor acorda facilităţii pentru investiţii. 

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege susmenţionat, în şedinţa din 13 aprilie 2010.

La lucrările Comisiei au participat, în calitate de invitaţi, din partea Ministerului Finanţelor Publice, doamna Mihaela Dragnea – consilier superior, iar din partea Ministerului Dezvoltării Regionale şi Turismului, domnul Sorin Munteanu – secretar de stat.

La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi toţi deputaţii.

                În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru completarea art.4 alin.(1) din Ordonanţa de urgenţă a Guvernului nr.85/2008 privind stimularea investiţiilor, cu un singur amendament admis, care este redat în Anexa la prezentul raport.

În raport cu obiectul şi conţinutul său, iniţiativa legislativă face parte din categoria legilor ordinare.

                    PRESEDINTE,                                                                                      SECRETAR,
                   Mihai TUDOSE                                                                                     Horia GRAMA

Consilier  parlamentar
Graziella  Segărceanu

ANEXĂ

AMENDAMENTE ADMISE:
	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE pentru completarea art. 4 alin. (1) din Ordonanţa de urgenţă a Guvernului nr. 85/2008 privind stimularea investiţiilor
	Nemodificat.
	

	2.
	Articol unic. – La articolul 4 alineatul (1) din Ordonanţa de urgenţă a Guvernului nr. 85/2008 privind stimularea investiţiilor, publicată în Monitorul Oficial al României, Partea I, nr. 474 din 27 iunie 2008, aprobată prin Legea             nr. 78/2009, după litera e) se introduc două noi litere, lit. f) şi g), cu următorul cuprins:


	Nemodificat.
	

	3.
	„f) implementarea tehnologiilor inovative şi a rezultatelor cercetării în sistemul naţional de producţie;

g) dezvoltarea de noi infrastructuri destinate turismului, derulate pe teritoriul naţional”.


	f) Nemodificat.
g) dezvoltarea de infrastructuri noi destinate turismului, derulate pe teritoriul naţional”.

Autor: Comisia economică
	Pentru acurateţea textului.

